CELEX: 32020R0128
Language: hr
Date: 2019-11-25 00:00:00
Title: Delegirana uredba Komisije (EU) 2020/128 оd 25. studenoga 2019. o izmjeni Priloga II. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica

31.1.2020   
               
               
                  HR
               
               
                  Službeni list Europske unije
               
               
                  L 27/6
               
            
         DELEGIRANA UREDBA KOMISIJE (EU) 2020/128
         оd 25. studenoga 2019.
         o izmjeni Priloga II. Uredbi (EU) br. 978/2012 Europskog parlamenta i Vijeća o primjeni sustava općih carinskih povlastica
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (1), a posebno njezin članak 5. stavak 3.,
         budući da:
         
                     (1)
                  
                  
                     Člankom 4. Uredbe (EU) br. 978/2012 Europskog parlamenta i Vijeća utvrđeni su kriteriji za dodjelu carinskih povlastica u skladu s općim dogovorom o općem sustavu povlastica („OSP”).
                  
               
                     (2)
                  
                  
                     Člankom 4. stavkom 1. točkom (a) Uredbe (EU) br. 978/2012 utvrđeno je da se zemlja koju je Svjetska banka razvrstala kao zemlju s visokim ili visokim srednjim dohotkom u razdoblju od tri uzastopne godine neposredno prije ažuriranja popisa zemalja korisnica OSP-a ne bi trebala koristiti povlasticama u okviru OSP-a.
                  
               
                     (3)
                  
                  
                     Popis zemalja korisnica u okviru OSP-a iz članka 1. stavka 2. točke (a) Uredbe (EU) br. 978/2012 utvrđen je u Prilogu II. toj uredbi. U skladu s člankom 5. stavkom 2. Uredbe (EU) br. 978/2012 Komisija bi do 1. siječnja svake godine trebala pregledati Prilog II. kako bi izmijenila status navedenih zemalja u skladu s kriterijima iz članka 4.
                  
               
                     (4)
                  
                  
                     U skladu s člankom 5. stavkom 2. točkom (a) Uredbe (EU) br. 978/2012 zemlji korisnici OSP-a i gospodarskim subjektima trebalo bi dati dovoljno vremena za urednu prilagodbu promjenama u statusu zemlje u okviru OSP-a. Prema tome, dogovor o OSP-u trebao bi nastaviti vrijediti godinu dana nakon datuma stupanja na snagu promjene u statusu zemlje u skladu s člankom 4. stavkom 1. točkom (a) Uredbe (EU) br. 978/2012.
                  
               
                     (5)
                  
                  
                     Svjetska banka razvrstala je Nauru, Samou i Tongu među zemlje s visokim srednjim dohotkom u 2017., 2018. i 2019. Prema tome te zemlje više ne ispunjuju uvjete za status zemalja korisnica OSP-a u skladu s člankom 4. stavkom 1. točkom (a) te bi ih trebalo ukloniti iz Priloga II. Uredbi (EU) br. 978/2012. Dogovor o OSP-u za te države trebao bi nastaviti vrijediti godinu dana nakon datuma stupanja na snagu odluke o uklanjanju tih zemalja iz Priloga II. Uredbi (EU) br. 978/2012. Stoga bi u interesu jednostavnosti i pravne sigurnosti Nauru, Samou i Tongu trebalo ukloniti iz Priloga II. s primjenom od 1. siječnja 2021.,
                  
               DONIJELA JE OVU UREDBU:
         
            Članak 1.
            U Prilogu II. Uredbe (EU) br. 978/2012 sljedeće zemlje uklanjanju se iz stupca B, a odgovarajući abecedni kodovi iz stupca A:
            
               
                           „NR
                        
                        
                           Nauru
                        
                     
                           WS
                        
                        
                           Samoa
                        
                     
                           TO
                        
                        
                           Tonga”
                        
                     
         
         
            Članak 2.
            Ova Uredba stupa na snagu 1. siječnja 2020.
            Članak 1. primjenjuje se od 1. siječnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 25. studenoga 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  Uredba (EU) br. 978/2012 Europskog parlamenta i Vijeća od 25. listopada 2012. o primjeni sustava općih carinskih povlastica i stavljanju izvan snage Uredbe Vijeća (EZ) br. 732/2008 (SL L 303, 31.10.2012., str. 1.).